बच्चों को शिक्षा के साथ संस्कार देने की भी जरूरत
शिक्षा के साथ संस्कार बहुत आवश्यक है। विज्ञान और तकनीक के युग में अब ज्यादातर माता-पिता को समझ में आ गया है कि यदि हमारे बच्चों को समय रहते हुए शिक्षा के साथ संस्कार से नहीं जोड़ा गया, तो ये ‘मानव बम’ बन जाएंगे। हमारेPt. Vijayshankar Mehta's column - Along with education children also need to be educated
शिक्षा के साथ संस्कार बहुत आवश्यक है। विज्ञान और तकनीक के युग में अब ज्यादातर माता-पिता को समझ में आ गया है कि यदि हमारे बच्चों को समय रहते हुए शिक्षा के साथ संस्कार से नहीं जोड़ा गया, तो ये ‘मानव बम’ बन जाएंगे। हमारे घरों में विस्फोट होगा और हम कुछ नहीं कर पाएंगे।
शोध के मुताबिक 70% से अधिक माता-पिता इस बात पर जोर दे रहे हैं कि बच्चों के चरित्र पर काम करवाया जाए। ये वही कैरेक्टर है, जिसको हम संस्कार कह रहे हैं। क्योंकि संस्कार जीवन में उतरते ही बच्चे अपने संबंधों के बारे में गरिमामयी ढंग से सोचेंगे, दूसरे को सहयोग देना अपना स्वभाव बनाएंगे और उनमें दायित्व बोध जागेगा।
क्लास के बाहर की दुनिया जब चुनौतियां बनकर उनके सामने खड़ी होंगी, तो वे डगमगाएंगे नहीं। चरित्र का मतलब ही यही है- ईमानदारी और परिश्रम। इनको आगे आने वाले समय में इन दोनों बातों को बचाकर रखना होगा। इसलिए अधिकांश माता-पिता भारत में भी उन संस्थाओं में बच्चों को पढ़ाना पसंद करते हैं, जो चरित्र और संस्कार पर काम करती हैं।
बच्चे बहुत जल्दी विश्वास भी कर लेते हैं। और माता-पिता को बच्चों पर संदेह भी बहुत होता है। दोनों ही मामलों में हमें खुलकर बच्चों के साथ खड़े रहना पड़ेगा। इसलिए उन संस्थानों से जुड़ें, जहां संस्कार पर काम हो रहा हो।